CELEX: 32018D0828(02)
Language: da
Date: 2018-08-22 00:00:00
Title: Kommissionens gennemførelsesafgørelse af 22. august 2018 om offentliggørelse i Den Europæiske Unions Tidende af en ansøgning om ændring af en specifikation for en betegnelse i vinsektoren, jf. artikel 105 i Europa-Parlamentets og Rådets forordning (EU) nr. 1308/2013 (»Μαντινεία« (Mantinia) (BOB))

28.8.2018   
               
               
                  DA
               
               
                  Den Europæiske Unions Tidende
               
               
                  C 302/13
               
            
         KOMMISSIONENS GENNEMFØRELSESAFGØRELSE
         af 22. august 2018
         om offentliggørelse i Den Europæiske Unions Tidende af en ansøgning om ændring af en specifikation for en betegnelse i vinsektoren, jf. artikel 105 i Europa-Parlamentets og Rådets forordning (EU) nr. 1308/2013
         (»Μαντινεία« (Mantinia) (BOB))
         (2018/C 302/10)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 97, stk. 3, og
         ud fra følgende betragtninger:
         
                     (1)
                  
                  
                     Grækenland har indsendt en ansøgning om ændring af varespecifikationen for betegnelsen »Μαντινεία« (Mantinia) i medfør af artikel 105 i forordning (EU) nr. 1308/2013.
                  
               
                     (2)
                  
                  
                     Kommissionen har undersøgt ansøgningen og konkluderet, at betingelserne i artikel 93 til 96, artikel 97, stk. 1, og artikel 100, 101 og 102 i forordning (EU) nr. 1308/2013 er opfyldt.
                  
               
                     (3)
                  
                  
                     For at give mulighed for at gøre indsigelse i overensstemmelse med artikel 98 i forordning (EU) nr. 1308/2013 offentliggøres ansøgningen om ændring af varespecifikationen for betegnelsen »Μαντινεία« (Mantinia) i Den Europæiske Unions Tidende —
                  
               BESTEMT FØLGENDE:
         
            Eneste artikel
            Ansøgningen om ændring af varespecifikationen for betegnelsen »Μαντινεία« (Mantinia) (BOB) i medfør af artikel 105 i forordning (EU) nr. 1308/2013 er indeholdt i bilaget til denne afgørelse.
            I henhold til artikel 98 i forordning (EU) nr. 1308/2013 giver offentliggørelsen af denne afgørelse ret til at gøre indsigelse mod beskyttelsen af den varespecifikation, der er anført i nærværende artikel, stk. 1, inden for to måneder fra datoen for offentliggørelsen i Den Europæiske Unions Tidende.
         
         
            Udfærdiget i Bruxelles, den 22. august 2018.
            
               
                  På Kommissionens vegne
               
               Pierre MOSCOVICI
               
                  Medlem af Kommissionen
               
            
         
         
            (1)  EUT L 347 af 20.12.2013, s. 671.
      
      
         
            BILAG
            
               »Μαντινεία« (Mantinia)
            
            
               BOB-GR-A1554-AM02
            
            
               Ansøgningsdato: 10.6.2016
            
            ANMODNING OM ÆNDRING AF PRODUKTSPECIFIKATION
            1.   Regler, der finder anvendelse for ændringen
            
            Artikel 105 i forordning (EU) nr. 1308/2013 — væsentlig ændring
            2.   Beskrivelse og begrundelse for ændringen
            
            2.1.   Korrektion af det naturlige minimumsalkoholindhold i mousserende kvalitetshvidvin
            
            Med ændringen af det tekniske dossier for Mantinia BOB-GR-A1554, produktspecifikationen og enhedsdokumentet korrigeres det naturlige minimumsalkoholindhold i mousserende kvalitetshvidvin med betegnelserne brut nature, extra brut, brut, extra sec, sec, demi sec og doux fra 11 % til 9,5 % vol., eftersom 11 % vol. ved en fejltagelse blev indført under udarbejdelsen af det tekniske dossier.
            Den ønologiske fremgangsmåde, der anvendes til fremstillingen af Mantinia (BOB) mousserende kvalitetsvin forudsætter et minimumsalkoholindhold i råvinen på 9,5 % vol., således at det virkelige alkoholindhold kan nå op på 11 % vol. efter anden gæring. Hvis en råvin med et naturligt minimumsalkoholindhold på 11 % bruges til fremstilling af mousserende vin, vil det virkelige alkoholindhold være 12,5 % vol., hvilket ikke afspejler virkeligheden. Det er tydeligt, at et naturligt alkoholindhold på 11 % vol. blev skrevet ved en fejl, eftersom det ikke er god ønologisk praksis.
            Denne ændring vedrører afsnittet »Beskrivelse af vinen/vinene« i enhedsdokumentet og varespecifikationen.
            2.2.   Korrektion af det maksimale udbytte i hektoliter af det færdige produkt pr. hektar for tør hvidvin og mousserende kvalitetshvidvin
            
            Med ændringen af det tekniske dossier for Mantinia BOB-GR-A1554, produktspecifikationen og enhedsdokumentet korrigeres det maksimale udbytte i hektoliter af det færdige produkt pr. hektar for både tør hvidvin og mousserende kvalitetshvidvin fra 66 hl til 82,5 hl, eftersom 66 hl ved en fejltagelse blev indført under udarbejdelsen af det tekniske dossier.
            Den værdi, der er angivet i den nuværende varespecifikation er meget lavere end den værdi, der ses i praksis. Eftersom det konstaterede udbytte fra vindyrkning er 1 100 kilo druer pr. stremma (1 000 m2), giver mængden på 66 hl pr. hektar et afkast på 60 % degorgeret vin. Dette afkast er meget lavt og under alle omstændigheder uden for specifikationerne for moderne vinfremstilling. Fremstilling af vin med et minimumsniveau af teknologi på lokale vinbedrifter giver et udbytte på over 74 % degorgeret vin og kan i nogle tilfælde nå op på 78 %. Det skal også bemærkes, at visse afgrøder har druer, der er mere saftige og derved giver et større udbytte. Den kendsgerning samt muligheden for at moderne teknologi giver mulighed for korrekt ekstraktion af saften fra vindruer og opnåelse af den maksimale procentdel ren druemost til gæring betyder, at tallet 75 % svarer til virkeligheden. Denne procentdel og det konstaterede udbytte fra vindyrkning pr. 1 000 m2 med 1 100 kg giver det anbefalede udbytte på 82,5 hl.
            Denne ændring vedrører afsnittene »Maksimalt udbytte af slutprodukt pr. hektar for tør hvidvin« og »Maksimalt udbytte af slutprodukt pr. hektar for mousserende kvalitetshvidvin« i enhedsdokumentet og produktspecifikationen.
            ENHEDSDOKUMENT
            1.   Registreret betegnelse
            
            »Μαντινεία« (Mantinia)
            2.   Type geografisk betegnelse
            
            BOB — beskyttet oprindelsesbetegnelse
            3.   Kategorier af vinavlsprodukter
            
            
                     
                        1.
                     
                     
                        Vin
                     
                  
                     
                        5.
                     
                     
                        Mousserende kvalitetsvin
                     
                  4.   Beskrivelse af vinen/vinene
            
            
               Kategori 1 — Tør hvidvin
            
            
                        —
                     
                     
                        Naturligt minimumsalkoholindhold: 11,0 % vol.
                     
                  
                        —
                     
                     
                        Totalt alkoholindhold: Minimum 11 % vol.
                     
                  
                        —
                     
                     
                        Totalt sukkerindhold: 0-4 g/l
                     
                  Udseende: Strågul (lys gul) med grønne nuancer, som kan blive mørkegul, når vinen er lagret.
            Duft: Kompleks og intens bouquet med frugtagtige (hovedsagelig citrus) og blomsteragtige (rose, jasmin osv.) noter, der er typiske for de druesorter, der bruges, og afhænger af procentdelen af hver drue. Der ses uorganiske nuancer under lagring.
            Smag: Afbalanceret smag med god fylde og højt syreindhold, som er unik for området. Aromatisk, lang eftersmag.
            Generelle analytiske karakteristika
            
                        Maksimalt alkoholindhold (% vol.):
                     
                     
                         
                     
                  
                        Virkeligt minimumsalkoholindhold (% vol.):
                     
                     
                        11,0 
                     
                  
                        Samlet minimumssyreindhold:
                     
                     
                        5,0  g/l udtrykt i vinsyre
                     
                  
                        Maksimumindhold af flygtige syrer (milliækvivalenter/l):
                     
                     
                        18
                     
                  
                        Maksimalt indhold af svovldioxid (mg/l):
                     
                     
                        200
                     
                  Hvis der ikke er angivet en specifik værdi, finder de grænseværdier, der er fastsat i EU-lovgivningen anvendelse.
            
               Kategori 5 — Mousserende kvalitetshvidvin
            
            Vin med betegnelserne »brut nature«, »extra brut«, »brut«, »extra sec«, »sec«, »demi sec«, »doux«
            
                        —
                     
                     
                        Naturligt minimumsalkoholindhold: 9,5 % vol.
                     
                  
                        —
                     
                     
                        Totalt alkoholindhold: Minimum 11,0 % vol.
                     
                  
                        —
                     
                     
                        Overtryk i flasken: Minimum 3,5 bar
                     
                  Udseende: Lys gulliggrøn farve med en tynd linje af bobler, der intensiveres og styrkes over tid.
            Aroma: Duft af roser, honning og frugt.
            Smag: Frisk smag som følge af det høje syreindhold og forekomsten af kuldioxid (CO2). Alt efter sukkerindholdet i vinen varierer eftersmagen og balancen fra tør til sød.
            Sukkerindholdet er op til 3 g/l for mousserende vin med betegnelsen »brut nature«, op til 6 g/l for mousserende vin med betegnelsen »extra brut«, op til 12 g/l for mousserende vin med betegnelsen »brut«, 12-17 g/l for mousserende vin med betegnelsen »extra sec«, 17-32 g/l for mousserende vin med betegnelsen »sec«, 32-50 g/l for mousserende vin med betegnelsen »demi sec« og mere end 50 g/l for mousserende vin med betegnelsen »doux«.
            Generelle analytiske karakteristika
            
                        Maksimalt alkoholindhold (% vol.):
                     
                     
                         
                     
                  
                        Virkeligt minimumsalkoholindhold (% vol.):
                     
                     
                        11,0 
                     
                  
                        Samlet minimumssyreindhold:
                     
                     
                        5,5  g/l udtrykt i vinsyre
                     
                  
                        Maksimalt indhold af flygtig syre (milliækvivalenter pr. liter):
                     
                     
                        18
                     
                  
                        Maksimalt indhold af svovldioxid (mg/l):
                     
                     
                        185
                     
                  Hvis der ikke er angivet en specifik værdi, finder de grænseværdier, der er fastsat i EU-lovgivningen anvendelse.
            5.   Vinfremstillingsmetoder
            
            a)   
                  Væsentlige ønologiske fremgangsmåder
               
            
            
               Vinfremstilling af hvidvin i kategori 1
            
            
               Begrænsninger for vinfremstilling
            
            Mantinia (BOB) hvidvin produceres ved hjælp af a) den traditionelle fremstillingsmetode for hvidvin eller b) ekstraktion ved forgæring. Derefter følger statisk bundfældning og tilsætning af udvalgte rene gærkulturer, der frembringer vinens aromatiske træk. Temperaturen overstiger ikke 20 °C under alkoholgæringen.
            Mantinia (BOB) vin produceres med følgende druetyper: Moschofilero (mindst 85 %) og Asproudes.
            
               Vinfremstilling af mousserende kvalitetshvidvin i kategori 5
            
            
               Begrænsninger for vinfremstilling
            
            Mousserende vine produceres enten ved traditionel metode med gæring på flaske eller metoden med gæring i lukkede tanke. Den første metode indebærer gæring af tør råvin på flaske med tilsætning af gær og sukker. Først forsegles flasken med en kapsel, og gæringsprocessen kan tage adskillige måneder. Efter at gæren er fjernet, forsegles flasken med en standardprop.
            
               Vækstformer og metoder
            
            
               Dyrkningsmetode
            
            De druer, der bruges til fremstilling af Mantinia (BOB)-vine kommer fra vinstokke, der er beskåret i gobletformer eller lineært (1-2 knopper).
            
               Specifik ønologisk praksis inden for fremstilling af vine
            
            
               Specifik ønologisk praksis
            
            For at anvende betegnelsen »Réserve« for Mantinia (BOB) tørre hvidvine skal vinene være lagret i alt mindst et (1) år, heraf mindst seks (6) måneder på egetræsfade og tre (3) måneder på flaske.
            For at anvende betegnelsen »Grande Réserve« for Mantinia (BOB) tørre hvidvine skal vinene være lagret i alt mindst to (2) år, heraf mindst tolv (12) måneder på egetræsfade og seks (6) måneder på flaske.
            b)   
                  Maksimumsudbytter
               
            
            Maksimumsudbytte af druer pr. hektar for tør hvidvin i kategori 1
            11 000 kg druer pr. hektar
            Maksimumsudbytte af færdigt produkt pr. hektar for tør hvidvin i kategori 1
            82,5 hl pr. hektar
            Maksimumsudbytte af druer pr. hektar for mousserende kvalitetshvidvin i kategori 5
            11 000 kg druer pr. hektar
            Maksimumsudbytte af færdigt produkt pr. hektar for mousserende kvalitetshvidvin i kategori 5
            82,5 hl pr. hektar
            6.   Præcis afgrænsning af det geografiske område
            
            Det vindyrkningsområde, hvor Mantinia (BOB) vin fremstilles, omfatter de vingårde, der ligger i landområdet i kommunen Tripoli, særligt: den kommunale enhed Tripoli og lokalsamfundene Agios Vasilios Mantinias, Agios Konstantinos, Merkovounio, Pelagos og Skopi i den kommunale enhed Tripoli, lokalsamfundene Lithovounia, Magoula, Rizes og Psili Vrysi i den kommunale enhed Tegea, lokalsamfundene Artemisio, Kapsas, Loukas, Nestani, Pikernis, Sagkas og Simiades i den kommunale enhed Mantinia, lokalsamfundene Agiorgitiko, Zevgolateio, Neochori Mantinia, Partheni og Steno i den kommunale enhed Korythio, lokalsamfundene Kandila, Levidi, Orchomenos og Palaiopyrgos i den kommunale enhed Levidi, Kouvli-beboelsen i lokalsamfundet Doliana i kommunen Nord-Kynouria.
            7.   Primære druesorter
            
            
                         
                     
                     
                        Asproudes B
                     
                  
                         
                     
                     
                        Moschofilero N — Mavrofilero
                     
                  8.   Tilknytning til det geografiske område
            
            
               Oplysninger om det geografiske område
            
            Kvalitet, historisk tilknytning, kulturel, social og økonomisk tilknytning, geografisk miljø og geografisk oprindelse for tør hvidvin (kategori 1) mousserende kvalitetshvidvin (kategori 5).
            a)   Kvalitet
            
            Kvaliteten af Mantinia (BOB) tørre hvidvine og mousserende kvalitetshvidvine er et resultat af robustheden i de druesorter, der bruges til fremstillingen af disse vine, og de klimaforhold, der gør sig gældende i området under modningen. Ikke desto mindre spiller gode råvarer og selve vinfremstillingen også en afgørende rolle for vinens kvalitet, mens hensigtsmæssige dyrkningsmetoder sikrer overholdelse af det anbefalede udbytte.
            b)   Historisk tilknytning
            
            Regionen har en meget lang tradition for vindyrkning, der begyndte i oldtiden, hvilket illustreres ved en række arkæologiske fund, der knytter regionen til vin og dyrkning af guden Dionysos. Området er også hjem for Pausanias' vin, der menes at være den ældste vin i verden. Homer beskriver Mantinia som »vingårdenes land«.
            Den første græske mousserende vin fra den aromatiske drue Moschofilero blev produceret her i begyndelsen af det 20. århundrede.
            c)   Kulturel, social og økonomisk tilknytning
            
            Anerkendelsen af Mantinia (BOB)-området i 1971 er et resultat af regionens mangeårige tradition for vindyrkning og vinfremstilling. Det gav anledning til den yderligere udvikling af Mantinia-vinsektoren, herunder udvidelsen af vindyrkningsarealer og etablering af nye vinbrug.
            Mantinia (BOB)-vine har ved flere lejligheder vundet internationale priser, og sorten Moschofilero og Mantinia-vinen er »lokale ambassadører« for græsk vin i den strategiske plan for fremme af græsk vin.
            d)   Geografisk miljø og geografisk oprindelse
            
            Mantinia (BOB)-vinområdet ligger i den centrale østlige del af Arcadia. Det er kendt som Mantinia-området, en højslette med en gennemsnitlig højde på 660 m.
            Jorden er klassificeret i følgende tre edafogenetiske kategorier:
            
                         
                     
                     
                        A) entosol-jord, B) inceptisol-jord, C) alfisol-jord
                     
                  Jorden på de flade partier er alluviale aflejringer med sandblandet meget svær lerjord og rød jord. Skråningerne består af kalksten og dolomitkalksten. Jorden er af dårlig til gennemsnitlig frugtbarhed, udvasket, med lavt indhold af calciumcarbonat og en mekanisk sammensætning, der varierer fra sand, lermuld, svær lerjord til meget svær lerjord. Det organiske stof i overfladelagene er moderat og aftager i dybden. Jorden har en pH-værdi på 5,5-7,5, hvilket fremmer vinens vækst og regelmæssige ernæring. Jordens udvekslingskapacitet er ganske god og forsyner stokkene med de nødvendige næringsstoffer.
            De gennemsnitlige, højeste og laveste temperaturer i vækstsæsonen (april til oktober) er henholdsvis 24,9 °C og 10,5 °C, mens regionens solvarmeindeks er 4 056 enheder. Under de forhold varer vækstsæsonen 235 dage. Selv om den årlige nedbør er 781 mm, er den sæsonmæssige fordeling typisk for et middelhavsklima, hvor den største mængde nedbør falder i december (176 mm) og den mindste i august (14 mm). Eftersom den gennemsnitlige nedbør i vækstsæsonen er 260 mm, er det muligt, at Moschofilero-stokkene oplever moderat vandmangel nogle år.
            Om sommeren modvirker en let vind, der primært kommer fra nord, sommervarmen.
            
               Oplysninger om tør hvidvin (kategori 1)
            
            Mantinia (BOB) hvidvine har en strågul farve med grønlige til rosa nuancer, en rig aroma med noter af citrusfrugt, citronblomst, rosenblomst og jasmin. De er fyldige med et unikt syreindhold, en god balance og lang aromatisk eftersmag. Hvis vinen lagres på egetræsfade, vinder den i volumen og blødhed i ganen.
            
               Årsagssammenhæng for tør hvidvin (kategori 1)
            
            Moschofilero i regionen Mantinia passer perfekt til det lokale makroklima. Den nyder godt af Arcadias høje beliggenhed og det kolde klima, hvilket bidrager til druernes sene modning i løbet af de første ti dage i oktober. Solskin og de moderate temperaturer i løbet af sommeren kombineret med højslettens dybe, kølige jord bidrager til den langsomme og sene modning i forhold til andre høstområder. De store temperatursvingninger fra dag til nat i sommermånederne bidrager til det høje syreindhold og udvikler sortens aromatiske potentiale. Jordens sammensætning på højsletten gør det muligt at fremstille vin med en god krop og et medium alkoholindhold. Moschofileros aromatiske kompleksitet fanges på Mantinia-højsletten, da temperaturen i måneden forud for høsten er moderat (18,8 °C), der er tæt på den optimale temperatur for vinene. Druerne udsættes ikke for ekstremt høje temperaturer (hedebølger), hvilket bidrager til at fastholde den organiske syre i druerne og resulterer i vinfremstilling med et højt samlet syreindhold, en lav pH-værdi og en forfriskende smag.
            Desuden betyder vinproducenternes mangeårige erfaring kombineret med avancerede vindyrkningsteknikker som fjernelse af blade, fjernelse af sideknopper og grøn høst, at der produceres et råmateriale af høj kvalitet.
            Rent geografisk spiller makroklimaet kombineret med Moschofileros kvaliteter en central rolle i differentieringen af vinene fra dette område og vine fremstillet på den samme sort i andre områder af Peloponnes i lavere højde.
            
               Oplysninger om mousserende kvalitetshvidvin (kategori 5)
            
            Mousserende Mantinia (BOB) kvalitetsvine har en lys gulliggrøn farve og fine tråde af bobler, der intensiveres og styrkes over tid, hvilket understreger den friske smag af Moschofilero-druen. De er karakteriseret ved en duft af roser, honning og citrusfrugter sammen med en duft af sødt bagværk og en frisk smag, der fremhæves af det høje syreindhold og forekomsten af kuldioxid.
            Alt efter sukkerindholdet har mousserende Mantinia (BOB) kvalitetsvine en eftersmag og balance, der varierer fra tør til sød.
            
               Årsagssammenhæng for mousserende kvalitetsvin (kategori 5)
            
            Moschofilero er klassificeret som en polyvalent sort som følge af, at den kemiske sammensætning, der dannes på forskellige stadier under modningen, er velegnet til fremstilling af mere end en type vin.
            Makroklimaet i Mantinia med områdets store højde og kølige klima er medvirkende til, at der kan produceres mousserende kvalitetsvine med de bedste kvalitetstræk.
            Til at producere mousserende kvalitetsvine udvælges vingårdene i området til tidlig høst afhængigt af terrænets mesoklima. Tidlig plukning af druerne giver en basisvin med et lavt alkoholindhold, fuldt udviklede primære aromaer og et generøst syreindhold, der kan bruges til fremstilling af mousserende kvalitetsvine.
            9.   Vigtige yderligere betingelser
            
            
               Supplerende bestemmelser om mærkning af vine
            
            Type yderligere betingelse: Supplerende bestemmelser om mærkning
            Retlig ramme: I EU-lovgivningen
            Beskrivelse af betingelsen:
            Artikel 66, stk. 1, 2 og 6, i Kommissionens forordning (EF) nr. 607/2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter
            
               Supplerende bestemmelser om mærkning af vine
            
            Retlig ramme: Den nationale lovgivning
            Type yderligere betingelse: Supplerende bestemmelser om mærkning
            Beskrivelse af betingelsen: Angivelser, der vedrører visse produktionsmetoder
            Ministeriel afgørelse nr. 280557/9.6.2005 om tidspunktet for modning, aldring, markedsføring af vine med oprindelsesbetegnelsen Superior og lokale vine samt de udtryk, der anvendes i mærkningen heraf vedrørende produktionsmetode eller fremstillingsmetode (den græske statstidende, serie II, nr. 818/15.6.2005).
            
               Supplerende bestemmelser om mærkning af vine
            
            Retlig ramme: Den nationale lovgivning
            Type yderligere betingelse: Supplerende bestemmelser om mærkning
            Beskrivelse af betingelsen: Angivelse af årgang på mærkningen
            Såfremt udtrykkene »ΝΕΟΣ ΟΙΝΟΣ« eller »ΝΕΑΡΟΣ ΟΙΝΟΣ« (»NY VIN«) bruges på mærkningen af vine, er det obligatorisk at angive årgangen i overensstemmelse med artikel 2, stk. 1, i ministeriel afgørelse nr. 280557/9.6.2005 om tidspunktet for modning, aldring, markedsføring af vine med oprindelsesbetegnelsen Superior og lokale vine samt de udtryk, der anvendes i mærkningen heraf vedrørende produktionsmetode eller fremstillingsmetode (den græske statstidende, serie II, nr. 818/15.6.2005).
            
               Supplerende bestemmelser om mærkning af vine
            
            Retlig ramme: Den nationale lovgivning
            Type yderligere betingelse: Supplerende bestemmelser om mærkning
            Beskrivelse af betingelsen: Mærkning i overensstemmelse med national lovgivning.
            I overensstemmelse med ministeriel afgørelse nr. 235309/7.2.2002 kan følgende udtryk bruges på mærkningen af vine med beskyttet oprindelsesbetegnelse Mantinia:
            ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs (HVID AF HVIDE DRUER), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ or ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris (HVID AF ROSÉ DRUER ELLER HVID AF GRÅ DRUER), ΟΙΝΟΣ ΛΟΦΩΝ/Vin de collines (VIN FRA BAKKEOMRÅDER), ΟΙΝΟΣ ΠΛΑΓΙΩΝ/Vin de coteaux (VIN FRA SKRÅNINGER), ΟΡΕΙΝΩΝ ΑΜΠΕΛΩΝΩΝ eller ΑΠΟ ΟΡΕΙΝΑ ΚΡΑΣΑΜΠΕΛΑ/Vin de vignobles montagneux (VINGÅRDE I BJERGOMRÅDER ELLER VINGÅRDE MED VIN FRA BJERGOMRÅDER).
            
               Link til varespecifikationen
            
            http://www.minagric.gr/images/stories/docs/agrotis/POP-PGE/OINOS/POP_tropo_prodiagrafes_mantinia281217.pdf